Unionin yleisen tuomioistuimen tuomio (seitsemäs jaosto) 21.6.2012 – Espanja vastaan komissio

(asiat T-178/10, T-263/10 ja T-265/10)

Espanjan hallinnoimat koheesiorahaston ja EAKR:n toimintaohjelmat – Välimaksupyyntö – Sellaisen näytön olemassaolo, joka viittaa huomattaviin puutteisiin hallinto- ja valvontajärjestelmien toiminnassa – Maksamiselle asetetun määräajan kulumisen keskeyttävät toimenpiteet – Kumoamiskanne – Tutkittavaksi ottaminen – Tarkastusstrategia – Oikeusvarmuus – Luottamuksensuoja – Suhteellisuus)

1. Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Päätös keskeyttää välimaksupyynnön maksamiselle asetetun määräajan kuluminen on toimi, joka muodostaa lopullisen päätepisteen erityiselle menettelylle (SEUT 263 artikla; neuvoston asetus N:o 1083/2006) (ks. 8–11 ja 18 kohta)

2. Taloudellinen, sosiaalinen ja alueellinen yhteenkuuluvuus – Rakennerahastojen interventio – Unionin myöntämä rahoitus – Jäsenvaltioiden velvollisuus hallinto- ja valvontajärjestelmien käyttöön ottamiseen – Näyttö, joka viittaa huomattaviin puutteisiin hallinto- ja valvontajärjestelmien toiminnassa – Kansallisen tai yhteisön tarkastuselimen kertomus, joka sisältää tällaisen näytön – Olemassaolo – Maksamiselle asetetun määräajan kulumisen keskeyttävät toimenpiteet (SEUT 317 artikla; neuvoston asetuksen N:o 1083/2006 91 artiklan 1 kohdan a alakohta); komission asetus N:o 1828/2006) (ks. 31–33 kohta)

3. Taloudellinen, sosiaalinen ja alueellinen yhteenkuuluvuus – Rakennerahastojen interventio – Unionin myöntämä rahoitus – Jäsenvaltioiden velvollisuus hallinto- ja valvontajärjestelmien käyttöön ottamiseen – Hallinto- ja valvontajärjestelmiä koskevat tarkastukset – Tarkastusstrategioiden hyväksyminen – Tarkastustöiden toteuttamisen edellytyksenä ei ole tarkastusstrategioiden hyväksyminen (Neuvoston asetuksen N:o 1083/2006 62 artiklan 1 kohdan a, b ja c alakohta) (ks. 72–74 kohta)

4. Toimielinten säädökset, päätökset ja muut toimet – Oikeusperustan valinta – Säännökset, jotka ovat osa unionin oikeutta – Selkeyden ja ennakoitavuuden vaatimus – Oikeudellisen perustan nimenomainen mainitseminen kuuluu näihin vaatimuksiin (ks. 86–88 kohta)

5. Euroopan unionin oikeus – Periaatteet – Luottamuksensuoja – Edellytykset – Hallinnon antamien täsmällisten vakuuttelujen puuttuminen (Neuvoston asetuksen N:o 1083/2006 62 artiklan 1 kohdan c alakohta ja 2 kohta) (ks. 92 ja 94 kohta)

6. Taloudellinen, sosiaalinen ja alueellinen yhteenkuuluvuus – Rakennerahastojen interventio – Unionin myöntämä rahoitus – Jäsenvaltioiden velvollisuus hallinto- ja valvontajärjestelmien käyttöön ottamiseen – Näyttö, joka viittaa huomattaviin puutteisiin hallinto- ja valvontajärjestelmien toiminnassa – Maksamiselle asetetun määräajan kulumisen keskeyttävät toimenpiteet – Väliaikaismääräykset – Suhteellisuusperiaatetta ei ole loukattu (Neuvoston asetuksen N:o 1083/2006 72 artiklan 2 kohta ja 91 artiklan 1 kohta) (ks. 99, 100, 103 ja 106 kohta)

Aihe

Kanteet, jotka on nostettu 12.2.2010 (asia T-178/10), 8.4.2010 (asia T-263/10) ja 15.4.2010 (asia T-265/10) tehdyistä komission päätöksistä, joilla Espanjan viranomaisille ilmoitettiin, että eräiden Espanjan kuningaskunnan esittämien välimaksupyyntöjen maksamiselle asetetun määräajan kuluminen oli keskeytetty

Ratkaisu

1) Asiat T-178/10, T-263/10 ja T-265/10 yhdistetään tuomion antamista varten.

2) Kanteet hylätään.